Η δράση της τεριπαρατίδης σε οστεοπορωτικούς ασθενείς μετά από κάταγμα ευθραυστότητας
Creators: name: Καζαμίας, Κωνσταντίνος Χρήστου
Publisher: name: Aristotle University of Thessaloniki
Year: 2020
Subjects: Τεριπαρατίδη
Οστεοπόρωση
Κάταγμα ευθραυστότητας
Teriparatide
Osteoporosis
Fragility fracture

description: Τα κατάγματα ευθραυστότητας εμφανίζονται μετά από τραύμα χαμηλής ενέργειας και είναι συχνά σε ηλικιωμένους ασθενείς με συννοσηρότητες. Τις τελευταίες δεκαετίες, υπήρξε μεγάλο ενδιαφέρον για τη χρήση ενός οστεοαναβολικού παράγοντα για την ενίσχυση της πώρωσης αυτών των καταγμάτων. Η τεριπαρατίδη είναι ένας σημαντικός συστηματικός ρυθμιστής του ασβεστίου, του φωσφόρου και των ενεργών μεταβολιτών της βιταμίνης-D στον ανθρώπινο οργανισμό. Η δράση της τεριπαρατίδης σε αυτού του είδους τα κατάγματα αποτελεί μια υποσχόμενη θεραπεία. Σκοπός της μελέτης αυτής αποτελεί η βιβλιογραφική ανασκόπηση και η παρουσίαση δεδομένων σχετικά με τη δράση της τεριπαρατίδης σε οστεοπορωτικούς ασθενείς με κατάγματα ευθραυστότητας. Στην ανασκόπηση αυτή συμπεριλήφθηκαν τυχαιοποιημένες κλινικές δοκιμές σε ανθρώπους. Οι ηλεκτρονικές βάσεις δεδομένων PubMed και MEDLINE χρησιμοποιήθηκαν ως πηγές αναζήτησης για την ανεύρεση βιβλιογραφίας. Εξάχθηκαν πληροφορίες σχετικά με τα χαρακτηριστικά των συμμετεχόντων, του τύπου του κατάγματος, της θεραπείας που χρησιμοποιήθηκε, του χρόνος έναρξης και της διάρκειας της θεραπείας με τεριπαρατίδη, την μετέπειτα παρακολούθηση των ασθενών, του χρόνου ακτινολογικής επούλωσης του κατάγματος και του τελικού λειτουργικού αποτελέσματος. Στην παρούσα ανασκόπηση συμπεριλήφθηκαν οκτώ τυχαιοποιημένες κλινικές δοκιμές (RCT), πέντε από αυτές αφορούσαν κατάγματα ισχίου, μία κατάγματα λεκάνης, μία κατάγματα περιφερικής κερκίδας και μία κατάγματα εγγύς βραχιονίου. Μόνο σε δύο από τις περιλαμβανόμενες RCTs φάνηκε ότι η θεραπεία με τεριπαρατίδη είχε θετική επίδραση στην επούλωση των καταγμάτων. Η δράση της τεριπαρατίδης στην πώρωση των καταγμάτων ευθραυστότητας και στη λειτουργική αποκατάσταση των οστεοπορωτικών ασθενών παραμένει αβέβαιη. Η καλύτερη κατανόηση του ρόλου της τεριπαρατίδης στην πώρωση των καταγμάτων ευθραυστότητας απαιτεί μεγαλύτερες και καλύτερες προοπτικές μελέτες, ώστε να μπορέσουν να εξαχθούν ασφαλέστερα συμπεράσματα.
description: Fragility fractures occur after low energy trauma and they are frequent in the elderly people with comorbidities. In recent decades there was interest in the use of an anabolic factor for the enhancement of fracture healing in this type of fractures. Teriparatide is a systemic regulator of calcium, phosphorus and the metabolites of vitamin D in humans. The effect of teriparatide in fragility fractures healing is a promising therapy. The aim of this study is to review the literature and present data on the action of teriparatide in osteoporotic patients with fragility fractures. Randomized controlled trials (RCT) in humans were included in this review. The PubMed and MEDLINE electronic databases were used as search sources for bibliography. Information was obtained on the characteristics of the participants, the type of fracture, the treatment used, the time and duration of treatment with teriparatide, the follow-up of patients, the radiological healing time of the fracture and the final functional outcome. The present review included eight RCTs, five of which involved hip fractures, one pelvic fractures, one distal radial fractures and one proximal humerus fractures. Only two of the included RCTs showed that treatment with teriparatide had a positive effect on fracture healing. The effect of teriparatide in the healing of osteoporotic fragility fractures and in the functional recovery of osteoporotic patients remains uncertain. A better understanding of the role of teriparatide in the healing of fragility fractures requires greater and better prospective studies so that safer conclusions can be drawn.